Source: http://tampere.cloudnc.fi/fi-FI/Toimielimet/Kaupunginhallituksen_konsernijaosto/Kokous_552020/Lausunto_Tampereen_ammattikorkeakoulun_t(138630)
Timestamp: 2020-05-29 23:51:31+00:00
Document Index: 24169395

Matched Legal Cases: ['§ 3', '§ 4', '§ 5', '§ 9', '§ 6', '§28']

Lausunto Tampereen ammattikorkeakoulun tukisäätiön sääntömuutoksesta | Tampere esityslistat ja pöytäkirjat
Lausunto Tampereen ammattikorkeakoulun tukisäätiön sääntömuutoksesta
TRE:2645/00.01.01/2020
Liiketoiminta- ja rahoitusjohtajan 1. varahenkilö, rahoituspäällikkö Janne Salonen, puh. 040 560 0702, etunimi.sukunimi@tampere.fi
Tampereen ammattikorkeakoulun tukisäätiö on päivittämässä sääntöjään vastaamaan paremmin sekä säätiölain uudistuksen että T3-yliopistouudistuksen johdosta. Säätiö pyytää lausuntoa Tampereen kaupungilta, jolla on tällä hetkellä sääntöjen mukaan yhden hallitusjäsenen nimeämisoikeus.
Säätiön perustehtävään ja tarkoitukseen ei esitetä muutoksia. Muutoin sääntöihin esitetyt uudistukset ovat:
a) säätiön tarkoitus § 3 on uudelleenmuotoiltu, ei muutoksia sisältöön,
b) vanha § 4 säätiön omaisuus on jaettu kahdeksi uudeksi §:ksi 4 ja 5, ei muuta oleellista muutosta kuin lisätty liiketoiminnan harjoittamismahdollisuus,
c) vanha § 5 säätiön johtaminen on uudelleenmuotoiltu ja jaettu kahdeksi §:ksi 6 ja 7, keskeisin muutos on hallituksen nimitys, minkä jatkossa tekee säätiö itse säätiölain luku 3 § 9 mukaisesti,
d) vanha § 6 kirjoitettu uudelleen §:ksi 8 ja poistettu jo laissa määrätyt asiat.
Loppuosa uusista säännöista sisältää uudelleen muotoiluja ja joitain kohtia on jätetty kokonaan pois, koska osa niistä löytyy nyt suoraan uudesta säätiölaista.
Tampereen kaupungin kannalta keskeisin sääntömuutos on yhden hallituspaikan nimeämisen menettäminen. Se ei nykyisessä tilanteessa ole kaupungille oleellinen asia, kun T3-yhdistyminen on tapahtunut ja Tamk Oy:n osakkeet on jo luovutettu yliopistosäätiölle.
Tampereen kaupunki ilmoittaa lausuntonaan, ettei sillä ole huomautettavaa Tampereen ammattikorkeakoulun tukisäätiön esittämiin sääntömuutoksiin.
Tampereen kaupunki ilmoittaa lausuntonaan, ettei sillä ole huomautettavaa Tampereen ammattikorkeakoulun tukisäätiön esittämiin sääntömuutoksiin muilta osin, kuin että kaupungin näkemys on, että ammattikorkeakoulun hallituksen tulisi nimetä tukisäätiön hallitus.
Liiketoiminta- ja rahoitusjohtaja Arto Vuojolainen ilmoitti olevansa esteellinen asian käsittelyyn Tampereen ammattikorkeakoulun tukisäätiön hallituksen jäsenyytensä vuoksi. Esteellisyys todettiin hallintolain §28 1 momentin 2 kohdan perusteella. Vuojolainen poistui kokouksesta. Liiketoiminta- ja rahoitusjohtaja Arto Vuojolainen saapui kokoukseen asiantuntijana kertomaan asiasta. Vuojolainen poistui kokouksesta kuulemisensa jälkeen asian päätöksenteon ajaksi.
Puheenjohtaja Kummola totesi, että keskutelun aikana oli ehdotettu liiketoiminta- ja rahoitusjohtajan kuulemisesta asiantuntijana asiassa ja se oli saanut kannatusta. Puheenjohtaja tiedusteli, voidaanko liiketoiminta- ja rahoitusjohtaja Vuojolaista kuulla yksimielisesti. Koska lautakunta oli yksimielinen, päätettiin Vuojolaista kuulla asiassa asiantuntijana.
Asian esittelijä, konsernijohtaja Yli-Rajala muutti päätösehdotustaan seuraavaksi:
"Tampereen kaupunki ilmoittaa lausuntonaan, ettei sillä ole huomautettavaa Tampereen ammattikorkeakoulun tukisäätiön esittämiin sääntömuutoksiin muilta osin, kuin että kaupungin näkemys on, että ammattikorkeakoulun hallituksen tulisi nimetä tukisäätiön hallitus."
Markku Lahtinen/Tamk Oy, Tiina Surakka/Tamk tukisäätiö, Arto Vuojolainen, Janne Salonen, lakiasiat
Tampereen Ammattikorkeakoulun tukisäätiön sääntömuutokset ja uudet säännöt.pdf (pdf, 748 kt)
Kuuntele Tampereen Ammattikorkeakoulun tukisäätiön sääntömuutokset ja uudet säännöt.pdf